Úradný vestník L 322 , 06/12/2001 S. 0032 - 0034



Rozhodnutie Spoločného výboru EHP č. 118/2001 z 28. septembra 2001, ktorým sa mení a dopĺňa príloha XIII (Doprava) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom upravujúcim Dohodu o Európskom hospodárskom priestore, ďalej len "dohoda", najmä na jej článok 98, keďže: (1) príloha XIII dohody bola zmenená a doplnená rozhodnutím Spoločného výboru EHP č. 93/2001 z 13. júla 2001 [1]; (2) smernica Európskeho parlamentu a Rady 2001/12/ES z 26. februára 2001, ktorou sa mení a dopĺňa smernica Rady 91/440/EHP o rozvoji železníc v spoločenstve [2], bude zahrnutá do dohody; (3) smernica Európskeho parlamentu a Rady 2001/13/ES z 26. februára 2001, ktorou sa mení a dopĺňa smernica Rady 95/18/ES o udeľovaní licencií podnikom železničnej dopravy [3], bude zahrnutá do dohody; (4) smernica Európskeho parlamentu a Rady 2001/14/ES z 26. februára 2001 o prideľovaní kapacít železničnej infraštruktúry a uplatňovaní poplatkov za používanie železničnej infraštruktúry a bezpečnostného osvedčenia [4] bude zahrnutá do dohody, ROZHODOL TAKTO: Článok 1 Nasledujúci text sa pridáva v bode 27 (smernica Rady 91/440/EHP) prílohy XIII dohody: ",ako sa mení a dopĺňa smernicou: — 32001 L 0012: smernica Európskeho parlamentu a Rady 2001/12/ES z 26. februára 2001 (Ú. v. ES L 75, 15.3.2001, s. 1)." Ustanovenia tejto smernice sa na účely súčasnej dohody upravujú tak, ako je to uvedené v prílohe tohto rozhodnutia. Článok 2 Nasledujúci text sa pridáva v bode 42a (smernica Rady 95/18/ES) prílohy XIII dohody: ", ako sa mení a dopĺňa smernicou: — 32001 L 0013: smernica Európskeho parlamentu a Rady 2001/13/ES z 26. februára 2001 (Ú. v. ES L 75, 15.3.2001, s. 26)." Článok 3 Nasledujúci bod sa vkladá za bod 41a (smernica Rady 95/19/ES) prílohy XIII dohody: "41b. 32001 L 0014: smernica Európskeho parlamentu a Rady 2001/14/ES z 26. februára 2001 o prideľovaní kapacít železničnej infraštruktúry a uplatňovaní poplatkov za používanie železničnej infraštruktúry a bezpečnostného osvedčenia (Ú. v. ES L 75, 15.3.2001, s. 29)." Článok 4 Texty smerníc Európskeho parlamentu a Rady 2001/12/ES, 2001/13/ES a 2001/14/ES v islandskom a nórskom jazyku, ktoré sa majú uverejniť v doplnku EHP Úradného vestníka Európskych spoločenstiev, sú autentické. Článok 5 Táto smernica nadobúda účinnosť 29. septembra 2001, ak boli podľa článku 103 ods. 1 dohody predložené Spoločnému výboru EHP [5] všetky oznámenia. Článok 6 Toto rozhodnutie bude uverejnené v oddiele EHP a dodatku EHP Úradného vestníka Európskych spoločenstiev. V Bruseli 28. septembra 2001 Za Spoločný výbor EHP predseda E. Bull [1] Ú. v. ES L 251, 20.9.2001, s. 19. [2] Ú. v. ES L 75, 15.3.2001, s. 1. [3] Ú. v. ES L 75, 15.3.2001, s. 26. [4] Ú. v. ES L 75, 15.3.2001, s. 29. [5] Nie sú uvedené žiadne ústavné požiadavky. -------------------------------------------------- PRÍLOHA Rozhodnutie Spoločného výboru EHP č. 118/2001 a) Nasledujúci zoznam nórskych prístavov sa pridáva k zoznamu prístavov v prílohe I smernice: "Nórsko Narvik Bodø Mosjøen Namsos Trondheim Åndalsnes Bergen Stavanger Kristiansand Brevik Larvik Horten Drammen Oslo Moss" b) Nasledujúca mapa nórskej železničnej siete sa pridáva k mapám v prílohe I smernice: "[mapa Ú. v. ES L 298, 30.10.2002, s. 39]." --------------------------------------------------